EkBass/fiwiki-20250220-pages-articles huggingface dataset:
Ville Hynynen

Ville (William) Hynynen (6. joulukuuta 1883 Sukeva, Iisalmen maalaiskunta – 7. toukokuuta 1947 Manhattan, New York City)E. Jylhävaara, Iisalmen yhteislyseo 1896–1946, Iisalmi, 1947"New York, New York City Municipal Deaths, 1795-1949", database, FamilySearch (https://www.familysearch.org/ark:/61903/1:1:2WYQ-F77 : 3 June 2020), William Hynynen, 1947. oli suomalainen opettaja ja kääntäjä.Kirjasampo.fi : Ville Hynynen Hynynen kävi Iisalmen reaali- ja porvarikoulua vuosina 1900–1902. Hän valmistui kansakoulunopettajaksi Kajaanin seminaarista vuonna 1906. Seuraavana vuonna hän suoritti laulunopettajatutkinnon Helsingin musiikkiopistossa. Opintomatkoja Hynynen teki Tanskaan, Ruotsiin, Norjaan, Viroon ja Englantiin. Lahden kansanopiston opettajana Hynynen toimi vuosina 1908–1923. Hän toimi myös sosiaaliministeriön raittiusosaston neuvojana, Lahden seudun Nuorisoseurojen Liiton sekä Kieltolakiliiton Lahden seudun aluejärjestön puheenjohtajana. Lahdesta Hynynen siirtyi Forssan työväenopiston johtajaksi vuosiksi 1923-24. Vuonna 1924 Hynynen muutti Yhdysvaltoihin, jonne oli tehnyt matkan jo vuoden 1914 alussa. New Yorkissa Hynynen suoritti Master of Arts (MA) –tutkinnon Columbian yliopistossa vuonna 1927. New Yorkista käsin hän osallistui aktiivisesti amerikansuomalaisten yhteiseen toimintaanEsko Tommola, Uuden maan rakentajat: New Yorkin suomalaisten tarina, 1989. Tänä aikana Hynynen kirjoitti myös useita mielipidekirjoituksia, runoja, ja esseitä suomalaisiin lehtiinVille Hynynen, Tyhjyyden tunne, Kunnallislehti, 1926, No 15, sivu 3, julkaistu 15.4.1926Ville Hynynen, Yksipuolista stipendiaattien valintaa, Helsingin Sanomat, 1925, No 254, sivu 12, julkaistu 20.9.1925 ja osallistui teatteritoimintaan ja lausuntailtoihinIisalmen Sanomat, 1930. No 59, sivu 4, julkaistu 31.5.1930Siirtolaisia saapunut kotimaahan, Helsingin Sanomat, 1930, No 135, sivu 3, julkaistu 21.5.1930. Hynysen vanhemmat olivat maanviljelijä August Hynynen ja Kristiina Kauppinen. Hynynen avioitui vuonna 1908 Hanna Vilhelmiina Räisäsen kanssa. Pariskunnalle syntyi kaksi tytärtä. == Suomennoksia == * Louisa M. Alcott : Kahdeksan serkusta ; englanninkielestä suomentanut Ville Hynynen. WSOY 1917, 6. painos 1950, 8. kieliasultaan uud. painos 1969, 11. painos 1992 (alkuteos Eight cousins) * Louisa M. Alcott : Pikku miehiä. WSOY 1918, 5. kieliasultaan uud. painos 1967, 10. painos 2000 (alkuteos Little men) * Hall Caine : Hagarin poika ; englanninkielestä suomentanut Ville Hynynen. WSOY 1919 * James Fenimore Cooper : Haukansilmä. WSOY 1919, 2. painos korj. ja lyh. suomennos 1954, 4. painos 1975 (alkuteos The pathfinder) * George Manville Fenn : Hopeakuilu. WSOY 1920 * Hall Caine : Man-saaren tuomari : 1-2 nide ; englanninkielestä suomentanut Ville Hynynen. WSOY 1920 * Jack London : Martin Eden : romaani. Otava 1920, Arena-kirja, Helsinki 1970, Tammi, Helsinki 1982 ==Lähteet== == Aiheesta muualla == * Ville Hynysen suomentamia teoksia (Haukansilmä, Kahdeksan serkusta, Martin Eden, Pikku miehiä) Project Gutenbergissä * Geni, Ville Hynynen Luokka:Suomalaiset opettajat Luokka:Suomentajat Luokka:Amerikansuomalaiset henkilöt Luokka:Vuonna 1883 syntyneet Luokka:Vuonna 1947 kuolleet
Kasungun piirikunta

Kasungun piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta ja rajoittuu lännessä Sambiaan, pohjoisessa Mzimban, idässä Nkhotakotan, sekä etelässä Ntchisin, Dowan, Lilongwen ja Mchinjin piirikuntaan. Piirikunnan keskus on Kasungun kaupunki (39 640 as., 2008). Kasungussa toimii muun muassa Kasungun lentoasema. Piirikunnan pinta- ala on 7 878,0 neliökilometriä. Väkiluku on kehittynyt väestönlaskentojen mukaan seuraavasti: 194 400 as. (vuonna 1977), 323 500 as. (1987), 480 700 as. (1998), 627 500 as. (2008). Vuoden 2014 väkilukuarvio oli 794 991 asukasta. ==Lähteet== ==Aiheesta muualla== * Current Members of Parliament (several MP from the constituencies of Kasungu district) (parliament.gov.mw) Luokka:Malawin piirikunnat
Ken Liu

Ken Liu (s. 1976) on yhdysvaltalainen science fiction -kirjailija ja kääntäjä. Hänen käännöksensä kirjasta The Three-Body Problem voitti Hugon vuonna 2015, joka on ensimmäinen käännetty teos joka on tehnyt niin. Hänen novellinsa The Paper Menagerie (suom. Paperieläintarha, Portti 3/12) on ensimmäinen teos, joka on voittanut sekä Nebula-, Hugo-, että World Fantasy-palkinnon. Hänen novellinsa, Mono no aware voitti vuoden 2013 Hugon. ==Teoksia== * The Grace of Kings (2015), Locus-palkinto * The Wall of Storms (2016) ===Novelleja=== * The Paper Menagerie (2011) ==Käännöstöitä== * Three Body (三体, 2008), Liu Cixin, julkaistu englanniksi nimellä The Three-Body Problem, 2014, Hugo-palkinto * Waste Tide (荒潮, 2013), Chen Qiufan, The Waste Tide == Suomennettuja novelleja == * Paperieläintarha (The Paper Menagerie), Portti 3/12 == Lähteet == == Aiheesta muualla == * Luokka:Yhdysvaltalaiset tieteiskirjailijat Luokka:Elävät henkilöt Luokka:Vuonna 1976 syntyneet Luokka:Hugo-palkinnon saajat
Dowan piirikunta

Dowan piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta ja sijaitsee Lilongwen piirikunnan ja pääkaupunki Lilongwen pohjoisnaapurina. Luoteessa Dowan piirikunta rajoittuu Kasungun, pohjoisessa Ntchisin ja lännessä Saliman piirikuntaan. Piirikunnan keskus on Dowan taajama (4 765 as., 2008), josta on pääkaupunkiin maanteitse noin 50 kilometriä. Piirikunnan pinta-ala on 3 041 neliökilometriä. Väkiluku on kehittynyt väestönlaskentojen mukaan seuraavasti: 247 600 as. (vuonna 1977), 322 400 as. (1987), 411 400 as. (1998), 558 500 as. (2008). Vuoden 2014 väkilukuarvio oli 732 342 asukasta. ==Lähteet== ==Aiheesta muualla== * Current Members of Parliament (several from the Constituencies of Dowa district) (parliament.gov.mw) Luokka:Malawin piirikunnat
Ntcheun piirikunta

Ntcheun piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta ja rajoittuu lännessä Mozambikiin. Pohjoisessa naapurina Dedzan, idässä Mangochin ja Balakan sekä etelässä Nenon piirikunta. Piirikunnan keskus on Ntcheun taajama (14 642 as., 2008). Piirikunnan pinta- ala on 3 424 neliökilometriä. Väkiluku on kehittynyt väestönlaskentojen mukaan seuraavasti: 226 500 as. (vuonna 1977), 358 800 as. (1987), 370 800 as. (1998), 471 600 as. (2008). Vuoden 2014 väkilukuarvio oli 557 433 asukasta. ==Lähteet== ==Aiheesta muualla== * Current Members of Parliament (several from the constituencies of Ntcheu district) (parliament.gov.mw) Luokka:Malawin piirikunnat
Peter Watts

Peter Watts (s. 25. tammikuuta 1958) on kanadalainen tieteiskirjailija ja merieläinbiologi. Hänen kirjojaan on ollut ehdokkaina useille palkinnoille, muun muassa Hugo-, Prix Aurora-, BSFA-, Sunburst-, Theodore Sturgeon-, ja John W. Campbell-palkinnoille. Hän on saanut muun muassa Seiun-, Tähtivaeltaja-, Hugo\- sekä Shirley Jackson -palkinnot. == Ura == Watts on myös kertonut työskennelleensä Crytekille. == Teokset == ===Rifters-trilogia=== * Starfish (1999) * Maelstrom (2001) * βehemoth (julkaistu kahtena osana) ** βehemoth: β-Max (2004) ** βehemoth: Seppuku (2004) ===Muita=== * Blindsight (suom. Sokeanäkö) (2006) Seiun-palkinto, Tähtivaeltaja-palkinto * The Island (2009), Hugo-palkinto (lyhyt fiktio) * The Things (2010) * Crysis: Legion (2011) * Echopraxia (2014)Alyx Dellamonica, Echopraxia: The Latest Attempt by Peter Watts to Stomp Your Assumptions to Death, Tor.com Teos on julkaistu Britanniassa Blindsightin kanssa yhteisniteenä FirefallFirefall Google Books. == Lähteet == == Aiheesta muualla == * Peter Wattsin verkkosivut * Peter Watts Science Fiction Awards Database -sivustolla Luokka:Elävät henkilöt Luokka:Vuonna 1958 syntyneet Luokka:Kanadalaiset tieteiskirjailijat Luokka:Hugo-palkinnon saajat
Ann Leckie

Ann Leckie (s. 1966) on yhdysvaltalainen tieteiskirjailija. Leckie voitti 2014 esikoisromaanillaan Ancillary Justice (2013) muun muassa Arthur C. Clarke-, Hugo-, Nebula\- ja BSFA-palkinnon. Jatko-osat Ancillary Sword (2014) ja Ancillary Mercy (2015) voittivat molemmat Locus-palkinnon. Vuonna 2024 Leckie voitti parhaan sarjan Hugo-palkinnon Imperial Radch -sarjalla. == Teokset == === Imperial Radch -trilogia === * Ancillary Justice. New York: Orbit, 2013. ISBN 978-0-316-24662-0. Arthur C. Clarke, Hugo-palkinto, Nebula, BSFA * Ancillary Sword. New York: Orbit, 2014. ISBN 978-0-316-24665-1. Locus, BSFA * Ancillary Mercy. New York: Orbit, 2015. ISBN 978-0-316-24668-9. Locus === Muut === * Provenance (2017) * The Raven Tower. New York: Orbit, 2019. ISBN 978-0-316-38869-6 * Translation State. New York: Orbit, 2023. ISBN 978-0-316-28971-9. == Lähteet == == Aiheesta muualla == * Virallinen kotisivu. * *Ann Leckie Science Fiction Awards Database -sivustolla Luokka:Yhdysvaltalaiset tieteiskirjailijat Luokka:Hugo-palkinnon saajat Luokka:Vuonna 1966 syntyneet Luokka:Elävät henkilöt
Bangladesh kesäolympialaisissa 2012

Bangladesh osallistui Lontoon kesäolympialaisiin vuonna 2012 viiden urheilijan joukkueella. He osallistuivat viiteen eri lajiin. Kyseessä oli maan kahdeksas esiintyminen olympialaisissa, eikä se saavuttanut mitaleita. Maan lipunkantajana avajaisissa toimi uimari Rahman Md Mahifizur. == Joukkue == === Ammunta === *Sharmin Ratna - Naisten 10 metrin ilmakivääri === Jousiammunta === *Mohammed Milon - Miesten yksilökilpailu === Uinti === *Rahman Md Mahifizur - Miesten 50 metrin vapaauinti === Voimistelu === *Quazi Sygue Caesar - Miesten permanto, nojapuut ja rekki === Yleisurheilu === *Mohan Khan - Miesten 100 metrin juoksu == Lähteet == kesäolympialaisissa 2012 Luokka:Valtiot kesäolympialaisissa 2012
Uganda kesäolympialaisissa 2016

Uganda osallistui Rio de Janeiron vuoden 2016 kesäolympialaisiin 21 urheilijan joukkueella. He osallistuivat nyrkkeilyyn, uintiin ja yleisurheiluun. Maa ei saavuttanut tällä kertaa mitalia toisin kuin Lontoossa neljä vuotta aikaisemmin. Maan lipunkantajana avajaisissa toimi uimari Joshue E. Tibatemwa ja päättäjäisissä puolestaan yleisurheilija Halimah Nakaayi. == Lähteet == Luokka:Uganda olympialaisissa Luokka:Valtiot kesäolympialaisissa 2016
Pentti Tulla

Pantti Raimo Olavi Tulla (15. kesäkuuta 1937 Laukaa – 12. marraskuuta 1988 Kemijärvi) oli suomalainen taidemaalari. Tullan vanhemmat olivat Nestori Tulla ja Katri Lampinen. Hänen puolisonsa oli Riitta-Liisa Junikka, avioliitto päättyi eroon. Tulla tuli ylioppilaaksi Jyväskylän lyseosta ja opiskeli opettajaksi Jyväskylän yliopistossa, Turun yliopistossa ja Helsingin yliopistossa, erikoistuen matematiikkaan. Kemijärvellä hän toimi opettajana aina vuoteen 1973 saakka, ennen kuin ryhtyi päätoimiseksi taiteilijaksi. Matemaattisuus näkyi myös Tullan taiteessa, hän tuli tunnetuksi sekä geometrisista aiheista että E-kirjain- tai kolmisakarakuviosta, jota hän hyödynsi useissa teoksissaan. Tulla maalasi myös Lapin maisemia abstraktisti, kuten teoksessa Lapin aihe mustia palloja valkoiselle pohjalle ja päinvastoin. Hänen pääteoksiaan on Kemijärven ammattiopiston ruokasaliin tehty seinämaalaus, joka koostuu 7 400 kuudella eri värillä maalatusta pisteestä. Teos, joka voitti valtakunnallisen taidekilpailun, valmistui 1978. Tullan teoksia on useissa eri kokoelmissa ja hän osallistui moniin eri näyttelyihin Suomessa ja ulkomailla. Tulla toimi Lapin läänintaiteilijana 1974–1983. Hän sai valtion kuvataidepalkinnon vuonna 1979. == Lähteet == ==Aiheesta muualla== * Pentti Tulla Kuvataiteilijamatrikkelissa (Viitattu 18.12.2016) Luokka: Suomalaiset taidemaalarit Luokka: Suomalaiset opettajat Luokka:Vuonna 1937 syntyneet Luokka:Vuonna 1988 kuolleet
Kirkkonummen taitoluisteluklubi

Kirkkonummen taitoluisteluklubi (KTK) on Kirkkonummen ainoa muodostelmaluisteluseura. Seura on perustettu yli 30 vuotta sitten ja toimii Varuboden-areenalla. Seuran joukkueet kilpailevat tulokkaissa (Safiirit), kansallisissa noviiseissa (Briljantit) sekä kansallisissa junioreissa (Sunrise). Seuralla on myös luistelukouluryhmiä kaudesta riippuen 3–4, muodostelmaluistelun harjoitusjoukkue (Timantit) sekä aikuisluistelun harrastejoukkue (Elegantit). Luokka:Kirkkonummen urheilu Luokka:Suomalaiset taitoluisteluseurat
Kiviojakankaan jätinkirkko

Kiviojakankaan jätinkirkko on Pohjois-Pohjanmaalla Raahen Pattijoella sijaitseva epävarma jätinkirkko. Epävarmuus johtuu rakenteen vaillinaisuudesta, sillä vain lounais- ja luoteissuunnissa erottuu selvät kivivallit. Kohde on vain yksi monista Pattijoen jätinkirkkokohteista. == Sijainti == Jätinkirkko sijaitsee alle 10 kilometriä Pattijoen kirkosta kaakkoon Kastellinperällä kylän eteläpuolella sijaitsevalla Kiviojakankaalla. Sekä Korvenkangas että Kiviojakangas ovat yli 15 metriä korkeita mäkiä, joiden laella on kivikkoa ja kiviröykkiöitä. Muinaismuistot sijaitsevat mäen laen itärinteessä. Kohteeseen tai sen lähelle ei johda tietä. == Jätinkirkko == Jätinkirkko on vain yksi Raahen Pattijoella sijaitsevista kivröykkiö- ja jätinkirkkokeskittymästä. Jätinkirkon pohjoispuolella sijaitsee Lidar- keilauksen mukaan viisi röykkiötä, joissa näyttäisi olevan yhteensä viisi kuoppaa. Kuopat muistuttavat niin sanottuja rakkakuoppia. Röykkiöiden halkaisijat ovat 5–7 metriä ja korkeus noin 60 senttimetriä. Suurin kuoppa vaikuttaisi olevan halkaisijaltaan useita metrejä ja se muistuttaa enemmänkin pyöreän muotoista kehävallia tai asuinpaikkavallia. Jätinkirkko on vain puoliksi tunnistettavissa. Lounainen ja luoteinen kivivalli ovat maastossa näkyvissä. Paikalla suoritettu Lidar-keilaus paljasti siitä osittaisen suorakulmaisen rakenteen, jonka luoteiskulmauksessa on suorakulmainen nurkkaa. Nurkasta etenee kaakkoon 40 metriä pitkä kivivalli, jonka keskeltä katkaisee raivatun näköinen kulkuväylä eli portti. Portti aukeaa jätinkirkon oletetusta keskipisteestä suoraan länteen. Nurkasta itä-koilliseen kulkee suora 21 metriä pitkä kivivalli, joka loppuu mäen jyrkkenevään rinteeseen. Jätinkirkon eteläpäässä kivivallin toinen nurkka erottuu pyöreänä, mutta sen eteläsivun kivivalli on vain kymmenen metriä pitkä. Muita jätinkirkon rakenteita ei keilauskuvasta erotu. Jätinkirkon pituusakseli osoittaa 166° pohjoisesta länteenpäin eli noin länsiluoteeseen. Vaikutelmaksi jää keskeneräinen tai osittain tuhoutunut jätinkirkko. Jätinkirkon sisäosassa puhtaaksi raivatulla alueella on jäljellä muutama suurempi kivenlohkare. == Tutkimuksia == Kohdetta ei ole tutkittu. Vuonna 1975 kävi Paula Purhonen tarkastusmatkallaan täällä ja vuonna 1997 tutustui Mika Sarkkinen kohteeseen kunnallisen inventoinnin yhteydessä. == Katso myös == * Kehäkankaan jätinkirkko sijaitsee 1,0 kilometrin päässä eteläkaakossa. * Pattijoen Kastelli on 1,0 kilometrin päässä koillisessa. * Pikku Liekokankaan jätinkirkot on 2,3 kilometrin päässä koillisessa. == Lähteet == * === Viitteet === Luokka:Suomen jätinkirkot Luokka:Pattijoki Luokka:Pohjois-Pohjanmaan historia
Bill English

Simon William ”Bill” English (s. 30. joulukuuta 1961) on uusiseelantilainen kansallispuolueen poliitikko ja maan entinen pääministeri. English nousi pääministeriksi edeltäjänsä John Keyn erottua tehtävästä vuoden 2016 lopulla. Syyskuussa 2017 pidettyjen vaalien jälkeen Kansallispuolue jäi oppositioon Työväenpuolueen Jacinda Ardernin noustessa uudeksi pääministeriksi. == Perhe ja koulutus == English kävi Wellingtonin lähellä sijaitsevan roomalaiskatolisen St. Patrick's College -lukion, minkä jälkeen hän suoritti liiketalouden tutkinnon Otagon yliopistossa. Englishillä on myös Bachelor of Arts -tutkinto englantilaisesta kirjallisuudesta Wellingtonin Victoria- yliopistosta (Victoria University of Wellington). Englishin puoliso on lääkärinä työskentelevä Mary English. Yhdessä heillä on kuusi aikuista lasta. == Poliittinen ura == Uuden-Seelannin edustajainhuoneeseen English valittiin ensimmäisen kerran vuonna 1990. Urallaan hän on toiminut useissa ministerintehtävissä. English johti Kansallispuoluetta myös aiemmin lokakuusta 2001 lokakuuhun 2003 saakka. Hänen johdollaan puolue kärsi sen siihen astisen historian suurimman vaalitappion vuoden 2002 vaaleissa. Ennen nimitystään pääministeriksi English oli toiminut John Keyn hallituksessa valtiovarainministerinä ja varapääministerinä vuodesta 2008. Hänestä tuli pääministeri Keyn erottua yllättäen perhesyihin vedoten joulukuussa 2016. Kansallispuolue ei onnistunut saavuttamaan enemmistöä syyskuun 2017 vaaleissa, minkä jälkeen English ilmoitti eroavansa puolueen johdosta. Hänen seuraajakseen Kansallispuolue valitsi helmikuussa 2018 Simon Bridgesin. == Kannanottoja == Alun perin English äänesti samaa sukupuolta olevien avioliittoa vastaan, mutta on kertonut muuttaneen myöhemmin mieltänsä asiasta. Hän vastustaa aborttia ja eutanasiaa. Katolista uskoaan English on kommentoinut sanovan sen vaikuttavan, mutta ei määrittävän häntä. Talouspolitiikassa English lupasi käyttää budjetin ylijäämiä veronkevennyksiin, lisäpanostuksiin infrastruktuuriin ja valtionvelan poismaksamiseen. Hän on kertonut kannattavansa monarkiaa eikä ole antanut aikataulua Uuden-Seelannin muuttamiseksi tasavallaksi. English on katsonut muutoksen tasavallaksi vaativan kansan ajamaan sitä. ==Lähteet== == Aiheesta muualla == Luokka:Uuden-Seelannin pääministerit Luokka:Uuden-Seelannin puolueiden puheenjohtajat Luokka:Vuonna 1961 syntyneet Luokka:Elävät henkilöt
Locus-palkinto

Locus-palkinto on Locus-lehden myöntämä palkinto. Palkinnot jaetaan lehden lukijoiden kyselyn perusteella. Palkinto jaetaan muun muassa parhaan science fiction-, fantasia- ja kauhukirjan sarjassa. == Palkintokategoriat == Palkintokategorioita ovat muun muassa: *Locus-palkinto parhaasta romaanista *Locus-palkinto parhaasta tieteiskirjallisuuden romaanista *Locus-palkinto parhaasta fantasiakirjallisuuden romaanista *Locus-palkinto parhaasta esikoisromaanista *Locus-palkinto parhaasta nuorten aikuisten kirjasta == Lähteet == Luokka:Yhdysvaltalaiset kirjallisuuspalkinnot Luokka:Tieteiskirjallisuuspalkinnot
Zincke-reaktio

Zincke-reaktio on kemiallinen reaktio, jossa pyridiini tai pyridiinijohdannainen reagoi 2,4-dinitroklooribentseenin ja primäärisen amiinin kanssa muodostaen pyridiniumsuolan. Reaktion raportoi ensimmäisen kerran Theodor Zincke vuonna 1904 ja se on nimetty hänen mukaansa. Zincke- reaktio on hyvin käytetty reaktio monien luonnonaineiden esimerkiksi alkaloidien synteeseissä. ==Reagenssit ja mekanismi== Zincke-reaktio tapahtuu useille pyridiinin johdannaisille ja primäärisille amiineille. Reaktion mekanismin ensimmäisessä vaiheessa pyridiinijohdannainen ja 2,4-dikloorinitrobentseeni reagoivat nukleofiilisella aromaattisella substituutiolla, muodostaen pyridiniumsuolan, jota kutsutaan myös Zincken suolaksi. Tämä välituote on pysyvä ja voidaan eristää. Seuraavassa vaiheessa nukleofiilinen primäärinen amiini reagoi additioreaktiolla elektrofiilisen pyridiniumionin hiiliatomin kanssa. Protoninsiirron jälkeen muodostuva hemiaminaalirakenne avautuu ja muodostuu konjugoitunut tyydyttymätön iminiumioni. Toinen molekyyli primääristä amiinia reagoi tämän yhdisteen kanssa 1,6-additiolla, jota seuraa 2,4-dinitroaniliinin eliminoituminen. Tämän eliminaatioreaktion tuloksena muodostuu 5-aminopenta-2,4-dieeni-1-iminiumjohdannainen eli Königin suola. Königin suola syklisoituu elektrosyklisellä reaktiolla, muodostaen hemiaminaalin, joka aromatisoituu happamissa olosuhteissa pyridiniumsuolaksi. : ==Lähteet== Luokka:Orgaaniset reaktiot
Theodore Sturgeon -palkinto

Theodore Sturgeonin muistopalkinto on vuosittain myönnettävä palkinto edellisen vuoden parhaalle englanninkieliselle tieteisfiktionovellille. Palkinto on nimetty yhdysvaltalaisen kirjailijan Theodore Sturgeonin mukaan. Se on vastine John W. Campbellin muistopalkinnolle romaanien kategoriassa ja sen jakaa sama organisaatio. == Aiheesta muualla == * Viralliset verkkosivut Luokka:Tieteiskirjallisuuspalkinnot
Maastohiihto talviolympialaisissa 2018

Maastohiihdossa kilpailtiin Pyeongchangin talviolympialaisissa 10.–25. helmikuuta 2018 Alpensia Cross-Country Skiing Centressä. Kisoja oli 12, joista kuusi oli miehille ja kuusi naisille. == Lajit ja aikataulut == :Kaikki ajat paikallista aikaa (UTC+9). Päiväys Aika Laji 10\. helmikuuta 16.15–17.20 Naisten yhdistelmähiihto 11\. helmikuuta 15.15–17.10 Miesten yhdistelmähiihto 13\. helmikuuta 17.30–18.45 Miesten & naisten perinteisen sprintin karsinta 13\. helmikuuta 20.00–22.00 Miesten & naisten perinteinen sprintti 15\. helmikuuta 15.30–17.15 Naisten 10 km vapaa hiihtotyyli 16\. helmikuuta 15.00–16.50 Miesten 15 km vapaa hiihtotyyli 17\. helmikuuta 18.30–19.45 Naisten 4 x 5 km viesti 18\. helmikuuta 15.15–17.10 Miesten 4 x 10 km viesti 21\. helmikuuta 17.00–18.30 Naisten parisprintti vapaa hiihtotyyli 21\. helmikuuta 19.00–20.20 Miesten parisprintti vapaa hiihtotyyli 24\. helmikuuta 14.00–17.05 Miesten 50 km perinteinen yhteislähtö 25\. helmikuuta 15.15–17.20 Naisten 30 km perinteinen yhteislähtö ==Mitaliyhteenveto== ===Mitalitaulukko=== 1 7 4 3 14 2 2 3 1 6 3 1 1 2 4 4 1 0 0 1 4 1 0 0 1 6 0 3 5 8 7 0 1 0 1 8 0 0 2 2 Yhteensä 12 12 13 37 ===Miesten kilpailut=== 15 km vapaa hiihtotyyli tiedot 33.43,9 34.02,2 34.06,9 30 km yhdistelmähiihto tiedot 1.16.20,0 1.16.28,0 1.16.29,9 50 km perinteinen tiedot 2.08.22,1 2.08.40,8 2.10.59,6 4 x 10 km viesti tiedot Didrik Tønseth Martin Johnsrud Sundby Simen Hegstad Krüger Johannes Høsflot Klæbo 1.33.04,9 Andrei Larkov Aleksandr Bolšunov Aleksei Tšervotkin Denis Spitsov 1.33.14,3 Jean-Marc Gaillard Maurice Manificat Clément Parisse Adrien Backscheider 1.33.41,8 Perinteinen sprintti tiedot 3.05,75 3.07,09 3.07,11 Vapaa hiihtotyyli parisprintti tiedot Martin Johnsrud Sundby Johannes Høsflot Klæbo 15.56,26 Denis Spitsov Aleksandr Bolšunov 15.57,97 Maurice Manificat Richard Jouve 15.58,28 ===Naisten kilpailut=== 10 km vapaa hiihtotyyli tiedot 25.00,5 25.20,8 25.32,4 15 km yhdistelmähiihto tiedot 40.44,9 40.52,7 40.55,0 30 km perinteinen tiedot 1.22.17,6 1.24.07,1 1.24.16,5 4 x 5 km viesti tiedot Ingvild Flugstad Østberg Astrid Uhrenholdt Jacobsen Ragnhild Haga Marit Bjørgen 51.24,3 Anna Haag Charlotte Kalla Ebba Andersson Stina Nilsson 51.26,3 Natalja Neprjajeva Julija Belorukova Anastasija Sedova Anna Netšajevskaja 52.07,6 Perinteinen sprintti tiedot 3.03,84 3.06,87 3.07,21 Vapaa hiihtotyyli parisprintti tiedot Kikkan Randall Jessica Diggins 15.56,47 Charlotte Kalla Stina Nilsson 15.56,66 Marit Bjørgen Maiken Caspersen Falla 15.59,44 == Lähteet == *
Seiun-palkinto

on japanilainen fiktiivisen kirjallisuuden palkinto ja vastine Hugo- palkinnolle. Palkinto on vanhin tieteiskirjallisuuden palkinto Japanissa. Se on jaettu vuodesta 1970 alkaen joka vuosi. Nimen käännös englanniksi on Nebula. Palkinto jaetaan Japanissa julkaistulle kirjallisuudelle "lyhyen" ja "pitkän" fiktion sarjoissa sekä käännetylle että alkuperäiskieliselle kirjallisuudelle. == Lähteet == Luokka:Tieteiskirjallisuuspalkinnot Luokka:Japanilaiset kirjallisuuspalkinnot
Andy Weir

Andy Taylor Weir (s. 1972) on yhdysvaltalainen kirjailija, jonka esikoiskirja Yksin Marsissa on filmatisoitu samannimisenä elokuvana. Weir voitti John W. Campbell-palkinnon parhaana uutena kirjailijana 2016. Weir on toiminut ohjelmistoinsinöörinä. Weir on tunnettu taustatyötä vaativasta tarkkuudesta kirjoituksissaan. == Teokset == * Yksin Marsissa () (2011), Seiun-palkinto * Artemis (2017) * Operaatio Ave Maria () (2021) == Lähteet == == Aiheesta muualla == * Luokka:Yhdysvaltalaiset tieteiskirjailijat Luokka:Vuonna 1972 syntyneet Luokka:Elävät henkilöt
Antsla (kunta)

Antsla () on entinen kunta Viron Võrumaan maakunnassa. Se sijaitsi maakunnan länsiosassa Võrun länsi- ja Valgan itäpuolella. Antslassa oli 3 325 asukasta (vuonna 2016) ja sen pinta-ala on 270,83 neliökilometriä. Kunnan hallinnollisena keskuksena toimi Antslan epäitsenäinen kaupunki. Sen lisäksi kuntaan kuuluu kaksi pienkauppalaa (alevik), Kobela ja Vana-Antsla, sekä 24 kylää: Anne, Antsu, Haabsaare, Jõepera, Kaika, Kikkaoja, Kollino, Kraavi, Litsmetsa, Luhametsa, Lusti, Madise, Mähkli, Oe, Piisi, Rimmi, Roosiku, Savilöövi, Soome, Säre, Taberlaane, Tsooru, Viirapalu ja Ähijärve. Vuoden 2017 kuntauudistuksessa Antslan ja Urvasten kunnat yhdistettiin uudeksi Antslan kunnaksi. ==Väestö== Vuonna 2011 silloisessa Antslan kunnassa (Antslan epäitsenäinen kaupunki mukaan lukien) oli 3 330 asukasta, joista 3 279 (98,5 %) oli virolaisia, 21 (0,6 %) venäläisiä ja 30 (0,9 %) muita kansallisuuksia. == Kuvia == Tiedosto:Varajases valguses Antsla vallas.jpg|Suur Saarjärv Karulan kansallispuistossa Tiedosto:Kraavi kirik 2014 10.jpg|Kraavin kirkko Tiedosto:Tsooru tuuleveski 2013 08.jpg|Tsoorun tuulimyllyn rauniot. == Lähteet == == Aiheesta muualla == * Luokka:Viron entiset kunnat
Lasva

Lasva () oli kunta Virossa Võrumaan maakunnassa. Se sijaitsi maakunnan pohjoisosassa Võrun itäpuolella. Lasvassa oli arviolta 1 684 asukasta (vuonna 2016) ja sen pinta-ala on 172,26 neliökilometriä. Vuoden 2017 kuntauudistuksessa vanha Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi. Kuntaan kuului 24 kylää: Andsumäe, Hellekunnu, Husari, Kaku, Kannu, Kõrgessaare, Kääpa, Kühmamäe, Lasva, Lauga, Lehemetsa, Listaku, Madala, Mõrgi, Mäessaare, Noodasküla, Nõnova, Oleski, Otsa, Paidra, Peraküla, Pikakannu, Pikasilla, Pille, Pindi, Puusepa, Pässä, Rusima, Saaremaa, Sooküla, Tammsaare, Tiri, Tohkri, Tsolgo, Tüütsmäe, Villa ja Voki-Tamme. ==Väestö== Vuonna 2011 Lasvan kunnassa oli 1 567 asukasta, joista 1 548 (98,8 %) oli virolaisia, 12 (0,8 %) venäläisiä ja 6 (0,4 %) muita kansallisuuksia. == Kuvia == Tiedosto:Husari raudteepeatus.JPG|Husarin rautatiepysäkki Tiedosto:Lasva vallamaja 2008.jpg|Lasvan kunnantalo Tiedosto:Pindi kirik 2008.jpg|Pindin kirkko == Lähteet == == Aiheesta muualla == Luokka:Võrun kunta Luokka:Viron entiset kunnat
Juha Kuisma

Juha Kuisma (s. 1955 Lempäälä) on suomalainen tietokirjailija, toimittaja ja Suomen Keskustaa edustava poliittinen toimija. ==Opinnot ja työura== Jyväskylän yliopistosta taloustieteen kandidaatiksi valmistunut Kuisma on työskennellyt toimittajana sanomalehdissä Lalli, Suomenmaa ja Aamulehti, toiminut kyläasiamiehenä Pirkanmaalla, ollut pääministeri Esko Ahon erityisavustajana vuosina 1993–1995, Suomen maatalousmuseo Saran ensimmäisenä johtajana vuosina 2004–2009, pääministerien Matti Vanhanen ja Mari Kiviniemi talouspoliittisena avustajana vuosina 2009–2010 ja työskennellyt Suomen Kylätoiminta ry:n hankkeissa vuosina 2011–2014. Vuosina 2009–2010 hän toimi Valtioneuvoston asettaman Biotaloustyöryhmän puheenjohtajana. ==Kirjallinen toiminta== Kuisma on vuosina 1982–2015 julkaissut ja toimittanut lukuisia tietokirjoja ja keskustelupuheenvuoroja eri aihepiireistä, joihin ovat kuuluneet muiden muassa Suomen ekohistoria, biotalous, maaseudulla asumisen oikeutus, kylätoiminta ja lähidemokratia. Helsingin Sanomien kuukausiliite, Loimaan lehti ja Maaseudun Tulevaisuus ovat julkaisseet hänen kolumnejaan. ==Poliittinen toiminta== Kuisma edustaa poliittiselta kaannaltaan Suomen Keskustaa ja on toiminut vuodesta 2013 Lempäälän kunnanvaltuuston puheenjohtajana. Eduskuntavaaleissa 2015 Kuisma oli Suomen keskustan ehdokkaana Pirkanmaan vaalipiirissä mutta ei tullut valituksi. ==Tunnustuksia== Kuismalle myönnettiin Suomen tietokirjailijoiden Tietopöllö- palkinto 2006 yhdessä Kirsti Mannisen ja Jussi Kaakisen kanssa kirjasta Suomen lasten historia. ==Julkaisuja== ===Tekijänä=== * * * * * * * * * * * * * * * ===Toimittajana=== * * * * * ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Suomalaiset museonjohtajat Luokka:Suomen Keskustan poliitikot Luokka:Lempäälän kunnanvaltuutetut Luokka:Vuonna 1955 syntyneet Luokka:Elävät henkilöt Luokka:Erityisavustajat
Country (täsmennyssivu)

Country voi tarkoittaa ainakin seuraavia: * country, musiikkityyli * countrytanssi, tanssityyli * Country, Anne Murrayn albumi vuodelta 1974 * Country – katkera sadonkorjuu (Country), elokuva vuodelta 1984. == Katso myös == * Kantri (täsmennyssivu)
Rõuge

Rõuge () oli kunta Virossa Võrumaan maakunnassa. Se sijaitsi maakunnan eteläosassa Võrun lounaispuolella Latvian rajalla. Rõugessa oli 2 157 asukasta (vuonna 2016) ja sen pinta-ala on 263,24 neliökilometriä. Kuntaan kuului Rõugen pienkauppala (alevik) ja 103 kylää: Ahitsa, Augli, Haabsilla, Haki, Hallimäe, Handimiku, Hansi, Hapsu, Heedu, Heibri, Hinu, Horsa, Hotõmäe, Hurda, Härämäe, Jaanipeebu, Jugu, Järvekülä, Järvepalu, Kadõni, Kahru, Kaluka, Karaski, Karba, Kaugu, Kavõldi, Kellämäe, Kiidi, Kogrõ, Kokõ, Kokõjüri, Kokõmäe, Kolga, Kuklasõ, Kurgjärve, Kurvitsa, Kuuda, Kähri, Kängsepä, Lauri, Liivakupalu, Listaku, Lutika, Lükkä, Matsi, Mikita, Muduri, Muhkamõtsa, Murdõmäe, Mustahamba, Mõõlu, Märdi, Möldri, Nilbõ, Nogu, Nursi, Ortumäe, Paaburissa, Paeboja, Pugõstu, Pulli, Põdra, Põru, Pärlijõe, Püssä, Rasva, Raudsepä, Rebäse, Rebäsemõisa, Riitsilla, Ristemäe, Roobi, Ruuksu, Saarlasõ, Sadramõtsa, Saki, Sandisuu, Savioru, Sika, Sikalaanõ, Simmuli, Soekõrdsi, Soemõisa, Soomõoru, Suurõ-Ruuga, Sänna, Tallima, Taudsa, Tialasõ, Tiidu, Tilgu, Tindi, Toodsi, Tsirgupalu, Tsutsu, Tüütsi, Udsali, Utessuu, Vadsa, Vanamõisa, Viitina, Viliksaarõ ja Väike-Ruuga. Vuoden 2017 kuntauudistuksessa Rõugen, Haanjan, Mõnisten ja Varstun kunnat sekä osa Misson kunnasta yhdistettiin uudeksi Rõugen kunnaksi. ==Väestö== Vuonna 2011 silloisessa Rõugen kunnassa oli 1 913 asukasta, joista 1 887 (98,6 %) oli virolaisia, 9 (0,5 %) venäläisiä ja 15 (0,8 %) muita kansallisuuksia. == Kuvia == Tiedosto:Hinni kanjon 2.jpg|Hinnin kanjoni Tiedosto:Kahrila järv 01.JPG|Kahrilajärvi Tiedosto:Rõuge põhikool.jpg|Rõugen koulu == Lähteet == == Aiheesta muualla == * Luokka:Viron entiset kunnat
A. Wilh. Rankka

Adolf Wilhelm Rankka, sukunimi aik. Kranck (Krank) (22. marraskuuta 1873 Alajärvi – 11. heinäkuuta 1919 Turku) oli suomalainen lyseon lehtori. Rankan vanhemmat olivat kirkkoherra, rovasti Adolf Kran(c)k ja Kristina Sofia Hedström. Hän pääsi ylioppilaaksi 1893 Hämeenlinnan lyseosta ja valmistui Helsingin yliopistosta filosofian kandidaatiksi 1898 ja maisteriksi 1900. Rankka oli Viipurin suomalaisen klassillisen lyseon saksan ja ranskan kollegana 1901–1910 ja Turun suomalaisen klassillisen lyseon kollegana ja sittemmin vanhempana lehtorina 1910–1919. Rankka oli naimisissa vuodesta 1906 ruotsalaisen Ebba Hallströmin kanssa. == Teoksia == * Theodor Storm : Pole Poppenspäler ; johdannolla ja sanaselityksillä varustanut A. Wilh. Rankka ; useiden koulumiesten avustama julkaissut Hugo Suolahti. Saksalaisia koulutekstejä 3. WSOY 1912, 3. painos 1922, 4. painos 1925, 5. painos 1928 * Saksalais-suomalainen sanakirja – Deutsch-finnisches Wörterbuch ; tekijät A. Wilh. Rankka ja Walter O. Streng. WSOY 1918, 2. painos 1925, 3. painos 1931, 4. kokonaan uusittu painos 1940, 5. painos 1943, 6. painos 1944, 7. painos 1952 ==Lähteet== Luokka:Suomalaiset opettajat Luokka:Vuonna 1873 syntyneet Luokka:Vuonna 1919 kuolleet
Nkhotakotan piirikunta

Nkhotakotan piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta ja rajoittuu idässä Malawijärveen. Etelässä naapurina on Saliman, idässä Ntchisin ja Kasungun, luoteessa Mzimban sekä pohjoisessa Nkhata Bay piirikunta. Piirikunnan keskus on Nkhotakotan kaupunki (24 726 as., 2008). Piirikunnan pinta-ala on 4 259 neliökilometriä. Väkiluku on kehittynyt väestönlaskentojen mukaan seuraavasti: 94 400 asukasta (vuonna 1977), 158 000 as. (1987), 229 500 as. (1998), 303 700 as. (2008). Vuoden 2014 väkilukuarvio oli 367 776 asukasta. ==Lähteet== ==Aiheesta muualla== * Current Members of Parliament (several from the constituencies of Nkhotakota district) (parliament.gov.mw) Luokka:Malawin piirikunnat
Mchinjin piirikunta

Mchinjin piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta ja rajoittuu etelässä Mozambikiin ja lännessä Sambiaan. Pohjoisessa naapurina on Kasungun ja idässä Lilongwen piirikunta. Piirikunnan keskus on Mchinjin taajama (17 881 as., 2008) Sambian rajan tuntumassa. Piirikunnan pinta-ala on 3 356 neliökilometriä. Väkiluku on kehittynyt väestönlaskentojen mukaan seuraavasti: 158 800 as. (vuonna 1977), 249 800 as. (1987), 324 900 as. (1998), 456 500 as. (2008). Vuoden 2014 väkilukuarvio oli 569 086 asukasta. ==Lähteet== ==Aiheesta muualla== * Current Members of Parliament (several from the constituencies of Mchinji district) (parliament.gov.mw) Luokka:Malawin piirikunnat
Sofia Lybecker

Sofia Lybecker, o. s. Franzén (27. joulukuuta 1816 Raahe – 27. kesäkuuta 1847 Helsinki) oli suomalainen kauppiaantytär ja Raahessa yhä toimivan Lybeckerin koulun (nykyinen Mediakeskus Lybecker) perustaja.Paula Virtanen 6.2.2013 : Sofian ystävänpäivälahja, Lybeckerin käsi- ja taideteollisuusopiston sivut SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Georg Henrik Lybecker Sofia Lybeckerin vanhemmat olivat raahelainen kauppaneuvos Zachris Franzén ja Johanna Lang (1796–1826), jonka isä oli raahelainen kauppias ja laivanvarustaja Johan Lang. Hän kävi mamsellikoulua Raahessa ja asui sitten kolmen vuoden ajan Tukholmassa setänsä runoilija ja piispa Franz Mikael Franzénin luona. Hän sai 1826 perintönä huomattavan rahasumman äidiltään, joka kuoli Sofian ollessa kymmenvuotias. Sofia päätti jo varhain perustaa perintörahoilaan Raaheen koulun varattomille tytöille, jossa nämä voisivat opiskella kristinoppia, luku-, lasku- ja kirjoitustaitoa sekä hankkia kädentaitoja erilaisissa käsitöissä. Hän asetti ehdoksi naimisiinmenolle sen, että tuleva sulhanen hyväksyisi perintörahojen käytön tähän tarkoitukseen. Sofia Lybecker meni naimisiin 1843 everstiluutnantti, myöhemmin kenraalimajuri Georg Henrik Lybeckerin (1799–1885) kanssa ja hääpäivänään 14. helmikuuta he allekirjoittivat Lybeckerin tyttökoulun lahjoitus- ja perustamisasiakirjan. Perintösummalla, joka oli 2 285 hopearuplaa 71 3/7 kopeekkaa, perustettiin rahasto, jonka korkotuloilla rahoitettiin koulun toiminta. Koulun opettajiksi Sofia Lybecker valitsi suomea puhuneet ja mamsellikoulua käyneet merimies Lindmanin tyttäret Susanna ja Liisu Lindmanin. Itse hän ei osallstunut koulun toimintaan, vaan muutti miehensä mukana Etelä-Suomeen. Koulu aloitti toimintansa vuokratiloissa vuoden kuluttua tästä. Koulu sai oman talon vuonna 1859, kun Sofia Lybeckerin nuorempi sisar Helene Bergbom osti ja lahjoitti yhdessä aviomiehensä, asessori C. G. Bergbomin kanssa koululle Reiponkadun varrelta köydenpunoja Vestbergin entisen talon. Koulu toimi tässä talossa vuoteen 1984 saakka. Kun kansakoulu aloitti Raahessa toimintansa vuonna 1872, Lybeckerin koulu keskittyi vain tyttöjen käsitöiden opettamiseen. Koulu siirtyi Raahen kaupungin omistukseen 1983 ja se sai uudet toimitilat 1984. Samuli Paulaharju : Wanha Raahe : Tyttöjen skoulut (Kirjastovirma) Marjatta Kojo-Eskola : Sofian taloEija Turunen : Kouluja varattomille tytöille, Hiidenkivi 1/2010 Raahen Matkailuoppaat ry : Sofian unelma Sofia Lybecker kuoli neljännen lapsensa synnytykseen 31-vuotiaana vuonna 1847. Lybeckerin neljästä tyttärestä tunnetuin oli runoilija Fanny Lybecker. Sofia Lybeckerin mukaan on nimetty Raahessa Sofia Lybeckerin katu jonka varrella Lybeckerin opisto sijaitsee nykyisin. == Kirjallisuutta == * Kaarlo Kauppila : Sofia Lybecker ja hänen koulunsa : vuosisataismuisto Sofia Lybecker 27/12 1816-27/12 1916. Raahe 1917 ==Lähteet== == Aiheesta muualla == * Lybeckerin opiston sivut * Lybeckerin opiston opiskelijoiden tekemä dokumentti koulun perustajasta Sofia Lybeckeristä (Youtube) Luokka:Suomalaiset lahjoittajat Luokka:Vuonna 1816 syntyneet Luokka:Vuonna 1847 kuolleet
Kilingi-Nõmmen koulupalo

Kilingi-Nõmmen koulupalo tapahtui 20. huhtikuuta 1937, kun Kilingi-Nõmmen II alakoulussa syttyi tulipalo kesken elokuvanäytöksen. Palossa menehtyi 18 lasta palovammoihin ja myrkyllisen savun hengittämiseen, ja 65 loukkaantui. == Tapahtumat == Kilingi-Nõmmen II alakoulun toisen kerroksen suuressa luokkahuoneessa järjestettiin onnettomuuspäivän iltana elokuvanäytös. Kello 19 alkaneessa näytöksessä oli 132 lasta. Näytöksessä pidettiin välitauko, jotta elokuvaprojektori ehtisi jäähtyä, ja näytös jatkui taas kello 20.30. Kello 20.45 ylikuumentunut nitroselluloidifilmi syttyi palamaan projektorissa. Palo levisi nopeasti projektorin vieressä olleisiin filmikeloihin ja muualle huoneeseen. Luokkahuoneen sisäänpäin aukeava ovi tukkeutui ulos pyrkivistä lapsista, kun 1 500-asteinen tulipalo aiheutti paniikin huoneessa. Palossa kuoli palovammoihin ja myrkkykaasuihin 18 lasta, joista monet vasta muutaman päivän kuluttua sairaaloissa. Huhtikuun 23. päivään mennessä uhreja oli 11, ja seuraavien kahden päivän aikana kuoli kaksi lisää. Uhreista viimeinen kuoli vasta tasan kolmen vuoden kuluttua palosta. Tieto palosta levisi uutisten mukana maailmalle, ja esimerkiksi Yhdysvaltain Punainen Risti lähetti loukkaantuneille lapsille leluja, hedelmiä ja makeisia. == Muistomerkki == thumb|Onnettomuuden uhrien muistomerkki Saarden hautausmaalla. Uhrien muistomerkki paljastettiin vuonna 1941. Paul Horman veistämä graniittinen muistomerkki sijaitsee Saarden kylän hautausmaalla, jonne onnettomuuden uhreja haudattiin. == Lähteet == Luokka:1930-luvun tulipalot Luokka:Tulipalot Virossa Luokka:Saarde Luokka:Vuoden 1937 onnettomuudet Luokka:Tulipalot kouluissa
Sputnik (yritys)

Sputnik Oy on vuonna 1987 perustettu elokuvia tuottava yritys. Yrityksen toimitusjohtaja on Aki Kaurismäki. == Yhtiön tuottamia elokuvia== Sputnikin tuottamat pitkät elokuvat Sputnikin tuottamat pitkät elokuvat Sputnikin tuottamat pitkät elokuvat Sputnikin tuottamat pitkät elokuvat Vuosi Nimi Ohjaaja 1989 Likaiset kädet (tv-elokuva) Aki Kaurismäki 1992 Boheemielämää Aki Kaurismäki 1994 Leningrad Cowboys Meet Moses Aki Kaurismäki 1994 Pidä huivista kiinni, Tatjana Aki Kaurismäki 1996 Kauas pilvet karkaavat Aki Kaurismäki 1999 Juha Aki Kaurismäki 2001 Klassikko Kari Väänänen 2002 Mies vailla menneisyyttä Aki Kaurismäki 2005 Eläville ja kuolleille Kari Paljakka 2006 Laitakaupungin valot Aki Kaurismäki 2010 Paha perhe Aleksi Salmenperä 2011 Le Havre Aki Kaurismäki 2011 Barzakh Mantas Kvedaravičius 2017 Toivon tuolla puolen Aki Kaurismäki 2023 Kuolleet lehdet Aki Kaurismäki ==Lähteet== == Aiheesta muualla == *Kauppalehti *Elonet Luokka:Suomalaiset elokuvayhtiöt Luokka:Suomalaiset elokuvalevittäjät
Zomban piirikunta

Zomban piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu idässä Mozambikiin. Etelässä naapureina ovat Phalomben, Mulanjen ja Chiradzulun, lännessä Blantyren ja Nenon sekä pohjoisessa Balakan ja Machingan piirikunnat. Piirikunnan itäosissa sijaitsee Chilwajärvi. Piirikunnan keskus on Zomban kaupunki (88 300 as., 2008). Kaupunki toimi brittien siirtomaahallinnon keskuksena Malawissa. Zomban kaupunki sijaitsee Zomban tasangolla, noin 72 kilometriä Blantyrestä luoteeseen ja 290 kilometriä Lilongwesta etelään. thumb|left|130px|Piirikunnan sijainti Malawissa. Piirikunnan pinta-ala on 2 580 neliökilometriä (josta 2 541 km2 maaseudulla + 39 km2 kaupungissa). Väkiluku on kehittynyt väestönlaskentojen mukaan seuraavasti: 352 300 asukasta (vuonna 1977), 474 900 as. (1987: maaseutu 441 600 as. ja Zomban kaupunki 43 300 as.), 612 600 as. (1998: maaseutu 546 700 as. ja kaupunki 65 900 as.) ja 667 900 (2008: maaseutu 579 600 as. ja kaupunki 88 300 as.). Vuoden 2014 väkilukuarvio oli 779 259 ihmistä (joista 648 882 asui maaseudulla ja 130 377 kaupungissa). ==Lähteet== ==Aiheesta muualla== * Zomba Plateau (lonelyplanet.com) * Current Members of Parliament (several from the constituencies of Zomba district) (parliament.gov.mw) Luokka:Malawin piirikunnat
Ntchisin piirikunta

Ntchisin piirikunta on yksi Malawin aluejaon 28 piirikunnasta. Piirikunta on osa Malawin Keskistä aluetta. Sen naapuripiirikuntia ovat etelässä Dowan, luoteessa Kasungun, idässä Nkhotakotan ja kaakossa Saliman piirikunnat. Piirikunnan keskus on Ntchisin taajama (7 918 as., 2008). Piirikunnan pinta- ala on 1 655 neliökilometriä. Väkiluku on kehittynyt väestönlaskentojen mukaan seuraavasti: 87 400 as. (vuonna 1977), 120 900 as. (1987), 167 900 as. (1998), 224 900 as. (2008). Vuoden 2014 väkilukuarvio oli 276 481 asukasta. ==Lähteet== ==Aiheesta muualla== * Current Members of Parliament (several from the constituencies of Ntchisi district) (parliament.gov.mw) Luokka:Malawin piirikunnat
Paatsalu

Paatsalu on kylä Virossa Pärnumaalla Läänerannan kunnassa. Se sijaitsee Paatsalunlahden rannikolla. Kylässä oli vuoden 2011 lopussa 65 asukasta. Entinen Illusten kylä kuuluu nykyisin Paatsalun kylään. ==Aiheesta muualla== *Paatsalu puhkekeskus Luokka:Viron kylät Luokka:Lääneranna
Voosen kartano

Voosen kartano (, ) oli Massun kartanon () sivukartano nykyisellä Pärnumaalla Virossa. Se sijaitsi nykyisessä Läänerannan kunnassa. Ennen Viron kuntauudistusta 2017 sen sijaintipaikka kuului Hanilan kuntaan Läänemaalla. Kartano perustettiin 1600-luvulla.Eesti ala mõisate register. Rahvusarhiiv. Viitattu 18.12.2016 Sen 1870-luvulta peräisin ollut päärakennus purettiin 1920-luvulla silloin perustettujen uusien maatilojen rakennustarpeiksi. 2010-luvulla kartanon riihen savupiippua on entisöity ja sen luokse on pystytetty kartanon historiasta kertova opastaulu. ==Lähteet== Luokka:Viron kartanot Luokka:Lääneranna Luokka:Entiset rakennukset ja rakennelmat
Suomenmaa (1929–1933)

Suomenmaa oli Helsingissä vuosina 1929–1933 ilmestynyt maalaisliiton sanomalehti. Helsinkiläisen äänenkannattajan perustamisesta oli keskusteltu maalaisliitossa jo vuodesta 1918 lähtien. Ensimmäinen yritys oli puolueen eduskuntaryhmän vuonna 1920 julkaisema poliittinen viikkolehti Maan Ääni. Päivälehden perustamista ryhdyttiin suunnittelemaan vuonna 1925, ja keväällä 1927 ilmestyi kolme Suomenmaa-lehden näytenumeroa. Toukokuussa 1928 perustettiin Oy Suomenmaa, mutta hankkeen toteuttamista viivästytti riittävän osakepääoman kerääminen sekä kiinteistön ja kirjapainon hankinta.Suomen lehdistön historia 2, s. 250, 252. Pääkaupungin suurlehtien kanssa kilpailemaan tarkoitetun Suomenmaan ongelmana oli, että sen kohdeyleisö asui kaukana maakunnissa, joissa jo ennestään ilmestyi vahvoja ja hyvätasoisia maalaisliiton lehtiä. Lehti oli lisäksi perustettu lamakauden kynnyksellä, ja sen tilaaja- ja ilmoitusmäärä jäi odotettua alhaisemmaksi. Suomenmaa tuotti alusta lähtien suuria tappioita, jotka heijastuivat sen sisällön heikkoutena. Ongelmia aiheuttivat myös oikeistoradikalismin aiheuttamat puolueen sisäiset ristiriidat. Konkurssikypsän lehden annettiin ilmestyä vuoden 1933 eduskuntavaaleihin saakka, minkä jälkeen puolue otti sen velat vastattavakseen. Samalla purettiin vuonna 1932 perustettu kirjapainoyhtiö Oy Maa.Suomen lehdistön historia 2, s. 252–256. Vuoden 1930 alusta lähtien kuudesti viikossa ilmestyneen Suomenmaan levikki lienee ollut aluksi noin 14 000 kappaletta, mutta laski sittemmin puoleen siitäSuomen lehdistön historia 2, s. 252.. Lehden päätoimittajina työskentelivät Toivo Hossola (vastaava toimittaja 1929), Kalle Teodor Jutila (1930–1931), Lassi Hiekkala (vast. toim. 1929–1931), J. A. Tamminen (1932–1933) ja Urho Kittilä (1933). ==Lähteet== * ===Viitteet=== ==Aiheesta muualla== * Suomenmaa digitoituna Kansalliskirjastossa Luokka:Helsingin media Luokka:Ilmestymästä lakanneet suomalaiset sanomalehdet Luokka:Suomen Keskustan lehdet
Jamie Hector

Jamie Hector (s. 7. lokakuuta 1975 Brooklyn, New York, Yhdysvallat) on yhdysvaltalainen näyttelijä, jonka sukujuuret ovat Haitissa. Hänet tunnetaan parhaiten Marlo Stanfieldina televisiosarjassa Langalla (The Wire, 2004–2008) sekä rikostutkija Jerry Edgarin roolista Michael Connellyn romaaneihin perustuvassa televisiosarjassa Bosch (2014–2021). Hector on nähty myös televiosarjoissa Kova laki, Kova laki: Erikoisyksikkö, Heroes, Kohde, The Strain ja CSI Miami sekä elokuvissa Max Payne, Blackout, Just Another Day ja Night Catches Us. Luokka:Yhdysvaltalaiset näyttelijät Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Elävät henkilöt
Didier Kiki

Didier Kiki (s. 30. marraskuuta 1995 Beninin tasavalta) on beniniläinen pikajuoksija, joka on erikoistunut 200 metrin juoksuun. Hän on edustanut maataan Rio de Janeiron kesäolympialaisissa vuonna 2016 200 metrin juoksussa. Hän sijoittui alkueränsä viimeiseksi, eli seitsemänneksi ajalla 22.27 eikä päässyt jatkoon välieriin. Hän myös osallistui yleisurheilun MM-kisoihin vuonna 2013 samalla matkalla jääden eränsä kahdeksanneksi ja viimeiseksi omalla ennätyksellään 22.01 eikä päässyt jatkoon. Hän painaa 84 kiloa ja on pituudeltaan 1.85 metriä. == Lähteet == Luokka:Beniniläiset pikajuoksijat Luokka:Vuonna 1995 syntyneet Luokka:Elävät henkilöt
Sankuru

Sankuru on yksi Kongon demokraattisen tasavallan 26 maakunnasta. Sen pääkaupunki on Lusambo. Vuoden 2005 perustuslakiin kirjatussa hallinnonuudistuksessa se erotettiin Itä-Kasain maakunnasta. Sen pinta-ala on 105 000 neliökilometriä. Sankurun entinen piirikunta, nykyinen maakunta käsittää entisen Itä-Kasain pohjoiset osat. Sen läpi virtaa Sankuru-joki. Sademäärä on 1800–2000 mm vuodessa, ja alkuperäinen kasvillisuus on rehevää sademetsää. Polttopuun kerääminen yhdessä ilmastonmuutoksen vaikutusten kanssa on saanut alueen metsävarat vähenemään huolestuttavasti. Seutu kuuluu Kongon demokraattisen tasavallan köyhimpiin. Se kärsi vuosien 1996–2001 levottomuuksista. == Lähteet == Luokka:Kongon demokraattisen tasavallan maakunnat
Mwanzan piirikunta

Mwanzan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu lännessä Mozambikiin. Pohjoisessa ja idässä naapurina on Nenon piirikunta ja etelässä Chikwawan piirikunta. Mwanzan piirikunnan keskus on Mwanzan taajama (14 226 as., 2008). Piirikunnan pinta-ala on 2 295 neliökilometriä. Väkiluku on kehittynyt väestönlaskentojen mukaan seuraavasti: 71 400 as. (vuonna 1977), 60 300 as. (1987), 63 200 as. (1998) ja 92 900 as. (2008). Mwanzan piirikunnan koillisosasta muodostettiin Nenon piirikunta vuoden 1977 ja 1987 väestönlaskentojen välissä. Vuoden 2014 väkilukuarvio Mwanzan piirikunnalle oli 102 571 asukasta. ==Lähteet== ==Aiheesta muualla== * Current Members of Parliament (several from the constituencies of Mwanza district) (parliament.gov.mw) Luokka:Malawin piirikunnat
Amy Aquino

Amy Aquino (s. 20. maaliskuuta 1957 Teaneck, New Jersey, Yhdysvallat) on yhdysvaltalainen teatteri- ja televisionäyttelijä. Hän on opiskellut näyttelemistä Harvardin- ja Yalen yliopistoissa. Hän on näytellyt muun muassa televisiosarjoissa Brooklyn Bridge, Teho-osasto, Being Human, Rooman sheriffi sekä Bosch. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Yhdysvaltalaiset televisionäyttelijät Luokka:Vuonna 1957 syntyneet Luokka:Elävät henkilöt
Georg Henrik Lybecker

Georg Henrik Lybecker (6. syyskuuta 1799 Tuokilan rälssitila, Mietoinen – 21. maaliskuuta 1885 Prästbackan ratsutila, Askola) oli suomalainen Venäjän keisarillisessa armeijassa palvellut kenraalimajuri ja vapaaherra.SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Georg Henrik Lybecker Luettu 18.12.2016. Lybeckerin vanhemmat olivat majuri, vapaaherra Georg Henrik Lybecker (1765–1828) ja Christina Margareta Blum (1772–1807). Hän pääsi ylioppilaaksi Turussa 1815 ja opiskeli sitten aluksi vuodesta 1817 alkaen Haapaniemen suomalaisessa topografikoulussa ja tämän koulun lakkauttamisen jälkeen Suomen kadettikoulussa Haminassa. Lybecker valmistui koulusta 1821 ja hän oli aluksi vänrikkinä palveluksessa keisarin seurueessa ja myöhemmin yleisesikunnassa. Hän osallistui Turkkia vastaan käytyyn sotaan 1828–1829. Lybecker ylennettiin aliluutnantiksi 1825, luutnantiksi 1829, alikapteeniksi 1831, kapteeniksi 1832 ja everstluutnantiksi 1836. Hän oli viimeksi 21. jalkaväkidivisioonan majoitusmestarina Helsingissä 1841–1855. Hänestä tuli eversti 1844 ja hän erosi armeijan palveluksesta kenraalimajurina vuonna 1855. Lybecker osti eläkkeelle jäätyään Prästbackan ratsutilan Askolasta ja muutti sinne asumaan. Hän osallistui säätyvaltopäiville 1863–1864 aatelissukunsa edustajana. Lybecker oli naimisissa 1843–1847 raahelaisen kauppaneuvos Zachris Franzénin tyttären Sofia Franzénin kanssa ja heillä oli neljä tytärtä. Lapsista tunnetuin oli runoilija Fanny Lybecker. ==Lähteet== Luokka:Suomalaiset aateliset Luokka:Suomalaiset kenraalit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1799 syntyneet Luokka:Vuonna 1885 kuolleet